Орозобаков Токтосун
Орозобаков Токтосун (3. 11. 1937-ж. туулган, азыркы Ысык-Көл облусу, Ысык-Көл району, Бостери айылы) – техника илимдеринин доктору (1990), профессор (2000), СССР мамлекеттик сыйлыгынын (1984), КРдин илим жана техника жаатындагы мамлекеттик сыйлыгынын (1984), Кыргыз ССРинин илим жана техника боюнча Ленин комсомолу (1989), сыйлыгынын лауреаты. КРдин илимине эмгек сиңирген ишмер (1998). Пржевальск мамлекеттик педагогикалык институтун (1958) бүтүргөн. КР УИА ФИде лаборант (1961–69), кенже, улук илимий кызматкер (1970–79), лаборатория башчысы (1980–89), директордун илимий иштер боюнча орун басары (1990– 98), директор (1998–2008). 2008-жылдан директордун кеңешчиси. Физикалык электроника боюнча адис. 110дон ашык ил эмгеги, анын ичинде 4 монография, 4 автордук күбөлүгү жана 1 патенти бар. Эмгектери: Пассивная ретрансляция электромагнитных волн в горных условиях (в соавторстве). Ф., 1984; Научные основы комплексного использования природных ресурсов и развитие производительных сил в Иссык-Кульской области и в районах Чуйской долины (в соавторстве). Б., 1993; СВЧ – радиометрия окружающей среды Северного Кыргызстана. Б., 2000. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7